gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl en gl gl gl es gl gl gl gl gl gl de en sv fr de de it gl gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Unha protesta antitaurina tingue de sangue a entrada da praza de Pontevedra
Xoves, quinta feira, 29 de setembro de 2022
A Plataforma Antitouradas da cidade volveu á actividade cunha performance diante do recinto destinado á organización de eventos taurinos.
Redacción - 09:30 21/07/2009
Tags: antitouradas performance plataforma Pontevedra
Ao remate do acto, despregouse unha pancarta contra as touradas
A Plataforma Antitouradas de Pontevedra volveu este luns á actividade cunha performance nas inmediacións da praza de touros da cidade para protestar contra os eventos taurinos. Membros da plataforma amosaron "gráfica e publicamente" tanto o seu rexeitamento a este tipo de actos como o feito de que os consideran celebracións do "sadismo, o sangue e a tortura animal".
Os participantes na acción reivindicativa guindaron sangue e restos de vacún nunha das portas de acceso á praza. Durante os vindeiros días, continuarán coas súas actividades, como a pegada de carteis, e iniciarán unha campaña de recollida de sinaturas no centro pontevedrés, de cara á manifestación que convocaron para o oito de agosto. A mobilización partirá ás sete da tarde da Praza da Peregrina, pasando polo centro de Pontevedra e a rúa Benito Corbal para rematar no punto de partida, onde lerán un manifesto.
A Plataforma Antitouradas de Pontevedra considera que a "Fiesta Nacional" está indisolubelmente ligada ao franquismo e ten un claro compoñente machista, por ser o toureiro "a personificación da gallardía e chularía, e como epítome do macho ibérico". Ademais, cualifica os eventos taurinos de "exaltación do sadismo, o sangue, o machismo e o españolismo".
Tamén critica que o Concello de Pontevedra, con alcalde nacionalista, introduza as touradas como parte das festas da cidade, mentres o BNG reclama no Parlamento unha lei antitaurina, polo que o cualifica de "hipócrita".
A plataforma reivindica que se declare Pontevedra cidade antitouradas, que cese o financiamento público da empresa propietaria da praza de touros, que se supriman as touradas como reclamo turístico e se aproveite o seu orzamento para a realización de espectáculos culturais, e que se declare unha Lei de Protección Animal galega en cumprimento da europea.
Convocan unha manifestación contra as touradas para o oito de agosto
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto